**Szentendre Város Önkormányzata Képviselő-testületének 27/2024. (XII. 17.) önkormányzati rendelete**

**a járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet módosításáról**

Szentendre Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában és a közúti közlekedésről szóló 1988. évi I. törvény 8. § (1) bekezdés c) pontjában meghatározott feladatkörében eljárva a következőket rendeli el:

**1. §**

A járművel történő várakozás rendjéről és a várakozási díjakról szóló 29/2018. (XII.17.) önkormányzati rendelet 12. §-a a következő (4) bekezdéssel egészül ki:

„(4) Szentendre Város közigazgatási területén kialakított I. II. III. parkoló zónába tartozó díjköteles várakozási területeken a díjfizetés minden év december 24. 8:00 óra és január 2. 09:00 óra közötti időszakban szünetel.”

**2. §**

Ez a rendelet 2024. december 22-én 8 órakor lép hatályba.

Szentendre, 2024. december 12.

**Fülöp Zsolt dr. Ignácz Dávid**

polgármester jegyző

**Záradék:**

A rendelet 2024. december 17-én került kihirdetésre.

**dr. Ignácz Dávid**

jegyző